Luettelo televisiosarjan Huntik jaksoista

Tämä on luettelo Italialaisen animaatiosarjan Huntikin jaksoista. Jaksot ovat tuotantokausikohtaisessa luettelossa alkuperäisessä esitysjärjestyksessä.

Sarjasta on tuotettu 52 jaksoa, joista ensimmäinen tuotantokausi, joka käsittää 26 jaksoa, esitettiin vuonna 2009. Toisen tuotantokauden jaksot esitettiin vuonna 2012.

 Ensimmäinen tuotantokausi 

 #  Nimi  Ensiesitys  Ensiesitys Suomessa 1  "Etsijän synty" ()  3. tammikuuta 2009  7. maaliskuuta 2009 Venetsiassa kansainvälistä koulua käyvät Lok Lambert ja hänen luokkatoverinsa Sophie Casterwill löytävät Lokin isän, Eathon Lambertin, muistion ja amuletin, ja joutuvat Järjestöön kuuluvien Defoen, Grierin, ja Puvuiksi kutsuttujen agenttien sekä näiden kutsumien titaanien jahtaamiksi. Takaa-ajon aikana muistio putoaa Venetsian vesiin ja suurin osa sen sivuista muuttuu lukukelvottomiksi. Lopulta Lok tapaa Dante Valen sekä puhuvan titaanin nimeltä Cherit, jotka Danten omien titaanien, Calibanin ja Solwingin, avulla hoitelevat Järjestön agentit. Dante kertoo Eathonin olleen hänen tavoin etsijä ja työskennelleen Huntik-säätiölle. 2  "Asiakas Casterwill" ()  3. tammikuuta 2009  14. maaliskuuta 2009 Dante, Lok ja Cherit pakenevat Sophien (joka olevansa myös etsijä) kartanoon ja tutustuvat Sophien hovimestari LeBlancheen ja henkivartija Santiagoon. He saavat selville Eathonin etsineen muinaista Tahdon amulettia, ja vihjeitä sen olinpaikasta löytyisi Prahasta, Tšekistä. Dante antaa Lokille titaanin nimeltä Freelancer, ja Sophie palkkaa Danten auttaamaan häntä ja Lokia Tahdon amuletin etsinnässä sekä kouluttamaan heistä huippuetsijöitä. Ylisuojeleva Santiago ei ole halukas antamaan Sophien lähteä Danten ja Lokin mukaan. Hän muuttaa mielensä vasta, kun Dante osoittaa kyvykkyytensä puolustaessaan heitä DeFoen hyökkäykseltä. 3  "Totuuden sanat, valheiden sydän" ()  3. tammikuuta 2009  21. maaliskuuta 2009 Lok, Sophie, Dante ja Cherit matkustavat Prahaan etsimään golemeiden mytologiaan erikoistuneen Jodis Loren, Tahdon amulettia etsineen etsijän, hautaa. Matkalla he salaperäisen etsijän nimeltä Zhalia Moon, joka auttaa heitä taistelussa Järjestöä vastaan. Hän ja Dante kertovat Lokille ja Sophielle myös Professorista, Järjestöä johtavasta voimakkaasta mielenhallintavoimia omaavasta etsijästä. Ryhmä onnistuu pääsemään ”Golemin ullakolle”, missä Lok onnistuu ensimmäistä kertaa käyttämään parannusloitsu ”ikitaistoa” sekä käyttämään ensi kertaa isänsä titaania, Kipperiniä, kun taas Dante luo siteen Loren titaaniin, Metagolemiin. 4  "Salaisuuksien joki" ()  3. tammikuuta 2009  28. maaliskuuta 2009 Rouenissa, Ranskassa, Seinejoen vedet käyttäyvät oudosti. Huntik-säätiön korkea-arvoinen jäsen Guggenheim lähettää Danten ryhmän tapaamaan paikallista säätiön tutkijaa, Peteriä, tutkimaan asiaa ja etsimään titaania nimeltä Gar-Ghoul. DeFoe onnistuu saamaan Gar-Ghoulin ennen heitä ja muodostamaan siihen siteen, mutta Lok löytää Gar-Ghoulin kammiosta salaisen huoneen, joka ehkä johdattaisi heidät titaania arvokkaamman aarteen luokse. 5  "Katakombeissa" ()  4. tammikuuta 2009  4. huhtikuuta 2009 Danten ryhmä löytää Gar-Ghoulin kammiosta muistiinpanoja ja esineitä, jotka kuuluivat Jeanne d’Arcille. Ne kertovat, että jonnekin Pariisin katakombeissa on piilottuna voimakas kirottu esine nimeltä Arcin sormus. He löytävät hylätystä kirkosta salaisen sisäänkäynnin katakombeihin, mutta saavat peräänsä DeFoen ja Grierin, jotka Professori oli lähettänyt takaisin Ranskaan. Lok joutuu samalla ansaan, mutta ratkaisee sen purkamiseksi tarkoitetun pulman, ja muodostaa siteen ansoja ja pulmia ratkaisevan titaanin, Springerin, kanssa. 6  "Hajota ja hallitse" ()  9. tammikuuta 2009  11. huhtikuuta 2009 Danten ryhmä on löytänyt Arcin sormuksen, mutta sen kirous on hyvin voimakas, ja näyttää Lokille ja Sophielle kauheita näkyjä tulevaisuudesta. Sophie käyttää loitsua nimeltä ”sepitä kirous” tehdäkseen sormuksesta voimattoman 30 minuutiksi. Zhalia tekee sormuksesta väärennettyjä kopioita, joista jokainen etsijä ottaa yhden mukaansa, samalla, kun yksi Zhalian titaaneista, Gareon, onnistuu viemään sormuksen DeFoen, Grierin ja Pukujen huomaamatta Huntik-säätiön tutkija Clementsin luokse, Notre-Damen katedraalissa sijaitsevaan turvataloon. 7  "Thorin perintö" ()  10. tammikuuta 2009  18. huhtikuuta 2009 Dante, Lok, Sophie ja Cherit saavat Guggenheimilta tehtävän lähteä Islantiin etsimään Thorin vasaraa, Mjolniria. He käyvät ensin Lontoossa kysymässä tietoa Thorista Terslyltä, Huntik-säätiön toiseksi parhaan etsijän Montehuen assistentilta. Islannissa Zhalian liittyy Danten ryhmän avuksi Mjolnirin etsimiseksi. Mutta Thorin vartijat, Mjolniria suojeleva kultti, johon Järjestö on soluttautunut, lähettää jääjättiläistä muistuttavan titaanin, Ymirin, heidän kimppuunsa. Lopulta Lok keksii keinon luoda ”sateenkaarisilta”, jolla päästä Thorin temppeliin. 8  "Voimat yhdistyvät" ()  11. tammikuuta 2009  25. huhtikuuta 2009 Montehue ja Tersly saapuvat Danten ryhmän avuksi, mutta samalla Mjolnirin etsintä muuttuu kilpailuksi siitä kumpi saa vasaran ensin: Dante vai Montehue. Lok kuulee myös tarinan siitä kuinka Montehuesta tuli etsijä ja yrittää jatkuvasti saada tämän mieluummin tekemään yhteistyötä kilpailemisen sijaan. Thorin vartijoiden lisäksi esteenä on villi titaani nimeltä Fenris. Mutta he päihittävät Fenriksen Gleipnirillä, murtumattomalla köydellä. Montehue onnistuu saamaan Mjolnirin ja yhdessä Danten kanssa käyttää sitä Ymirin päihittämiseksi. 9  "Sankarit kadoksissa" ()  12. tammikuuta 2009  2. toukokuuta 2009 Dante lähtee Wieniin ostamaan lääkkeitä sairastuneelle mentorilleen ja Huntik-säätiön pääjohtajalle, Metzille. Lok, Sophie, Cherit ja Zhalia lähtevät mukaan tutkiakseen yhtä Eathonin muistossa mainittua paikkaa. Mutta DeFoe ja Grier ovat myös paikalla, etsimässä titaania nimeltä Kuningasbasiliski. Myöhemmin Dante saapuu nuorten avuksi ja Zhalia onnistuu muodostamaan siteen Kuningasbasiliskin kanssa. 10  "Argonauttien aarre" ()  13. tammikuuta 2009  9. toukokuuta 2009 Danten ryhmä saa Guggenheimilta tehtävän etsiä Jasonin ja argonauttien lippulaiva Argon hylky. Sillä välin, DeFoe ja Grier ovat saaneet tehtäväksi noutaa Silenestä, Libyasta, Pyhän Yrjön miekan. Kuultuaan Danten olevan Kreikassa, DeFoe päättää Professorin käskyjen vastaisesti lähteä tämän perään miekka mukanaan. Danten ryhmä löytää argonautti Atalantalle kuuluneen laivan hylyn, josta löytyy tieto, että Argo on uponnut Egeanmeren saarten lähelle. DeFoe menettää Pyhän Yrjön miekan ja kaikki titaaninsa Dantelle, joka antaa Lokin muodostaa siteen miekan sisällä olevan titaanin, Lindormin, kanssa. Grier kääntyy DeFoeta vastaan ja toimittaa hänet väkisin takaisin Järjestön päämajaan. 11  "Kaunis ansa" ()  14. tammikuuta 2009  16. toukokuuta 2009 Danten ryhmä tekee haaksirikon Madean saarelle, jonka asukkaat lupaavat voivansa auttaa Dantea löytämään lääkkeen Metzille, Sophieta saamaan selville Casterwillien perhesalaisuuden, ja Lokia löytämään vihjeitä Eathonin olinpaikasta. Mutta Zhalia suhtautuu saaren asukkaisiin ja tapahtumiin epäilyttävästi, saaden selville, että asukkaat ovat pelkkiä Jasonille ennen kuuluneen titaani Madean luomia harhakuvia. Vapauduttuaan harhakuvista ja päihitettyään Madean, ryhmä löytää Madean amuletin sekä kivilaatan loitsusta nimeltä ”ajatusspektri”. Sillä välin, Professori on päättänyt ylentää Grierin osastonsa uudeksi komentajaksi DeFoen tilalle, kunhan Grier ensin hankkiutuu DeFoesta eroon. 12  "Ei aivan kuin isä ja poika" ()  15. tammikuuta 2009  23. toukokuuta 2009 Danten ryhmä löytää Argon uppoamispaikan läheltä Sutosia, etsijöiden saarivaltiota, jonka Grier ottaa Järjestön hallintaan, pysäytettyään paikallisten sotaherrojen sisällissodan. Dante, Lok, Sophie ja Cherit yrittävät vapauttaa Sutosin, mutta sen asukkaat ovat vapaaehtoisesti Grierin ja Järjestön puolella. Sillä välin, Zhalia löytää Argon hylystä Jasonin lokikirjan sekä argonauttien titaanit, Hopliitit. Danten ryhmä ja Grier sopivat erimielisyytensä, kun paljastuu että Grier oli saaren entisen laillisen hallitsijan, Zan-Sutosin, poika. Hän oli isänsä kuoleman ja sisällisodan alkamisen jälkeen liittynyt Järjestöön vain voidakseen sen resursseilla auttaa kansaansa. 13  "Kotikenttä" ()  16. tammikuuta 2009  30. toukokuuta 2009 Danten ryhmä menee lomailemaan Lokin kotiseudulle Kerryn maakuntaan, Irlantiin, missä he tapaavat Lokin äidin, Sandran, sekä isosiskon, Cathyn. He päätyvät kuitenkin auttamaan Lokin entistä lapsenvahtia ja Huntik-säätiön agenttia, Scarlet Byrneä, löytämään Newgrangen käytävähautaan kätketyn titaanin, Gybolgin, ennen Järjestön tohtori Klausille työskenteleviä Pukuja. Klaus ottaa myös yhteyttä Zhaliaan, joka on hänen kaksoisagenttiinsa, ja lähettää tälle ”peilityynin” Danten voimien poistamiseksi. Mutta Zhalia ei käytäkään sitä Danteen, ja Scarlet onnistuu luomaan siteen Gybolgiin. 14  "Hyväntekeväisyyttä" ()  17. tammikuuta 2009  5. syyskuuta 2009 Huntik-säätiö on saanut Jodis Loren muistiinpanot käännettyä ja Danten ryhmä aikoo niiden perusteella matkustaa Egyptiin etsimään Nefertitin hautaa. Mutta Järjestön agentti Rassimov käyttää Maailmanpankin resursseja lakkauttaakseen Sophien tilit, joten Lok, Sophie, LeBlanche ja Santiago yrittävät osa-aikatöillä tienata lentolippuihin tarvittavat rahat. Dante onnistuu lopulta hankkimaan rahat lippuihin, mutta Egyptissä Klaus on jo löytänyt Nefertitin haudan, jolloin Guggenheim tekee haudan tutkimisesta Huntik-säätiön virallisen tehtävän. 15  "Valtikka-huijaus" ()  18. tammikuuta 2009  12. syyskuuta 2009  Danten ryhmä saa selville, että Klaus etsii Nefertitin valtikkaa, joka sisältää tiedon jäljitysloitsusta nimeltä ”ikilöytö”. Lok löytää haudasta myös Eathonin jättämän arvoituksen ja ratkaistuaan sen, hän löytää korallista tehdyn pulman, joka olisi avain Tahdon amuletin saamiseen. Zhalian vakoilu auttaa Klausia pääsemään heidän jäljilleen, jolloin Dante antaa hänen saada valtikan, mutta kiinnittää valtikkaan jäljityslaitteen Klausin laboratorion löytämiseksi. 16  "Kirjakauppametsästäjä" ()  19. tammikuuta 2009  19. syyskuuta 2009 Danten ryhmä seuraa Klausia Wieniin ja löytää hänen kirjakaupastaan salaisen sisäänkäynnin hänen laboratorioonsa. Klaus on jo ehtinyt kopioida Teknonomiconiinsa tiedot ”ikilöydöstä” ja tuhonnut Neferititin valtikan, mutta Dante väittää ryhmälleen, että tehtävänä olisi valtikan sijaan noutaa Djinnin pullo. Dante oppii käyttämään loitsua nimeltä ”tahmaliima”, päihittää Klausin kehittämän ”lopputerän”, ja paljastaa lopulta, että hänen oikea tehtävänsä olikin noutaa Vlad Seivästäjän keihäs. Hän oli aiemmin valehdellut tehtävästään, koska oli epäillyt Klausin vakoilevan häntä. 17  "Vampyyrin hampaat" ()  20. tammikuuta 2009  26. syyskuuta 2009 Danten ryhmä matkustaa Vlad Draculin linnaan, Romaniaan, ja käyttää Klausilta varastetua keihästä päästäkseen sinne etsimään Antedeluviania sekä muita Vladille kuuluvia titaaneja. Myös Kluas on löytänyt tiensä linnaan ”ikilöydön” avulla. Zhalia paljastaa itsensä kaksoisagentiksi, ja päihittää sekä Sophien että Lokin. Mutta kun Klaus yrittää pakottaa hänet päihittämään myös Danten, Zhalia ei pysty unohtamaan Danten ja Lokin aiempaa kiltteyttä häntä kohtaan, jolloin hän kääntyy Klausia vastaan ja muuttaa hänet Kuningasbasiliskin avulla kiveksi. 18  "Muistojen tie" ()  21. tammikuuta 2009  3. lokakuuta 2009 Zhalian lähdön jälkeen, Guggenheim antaa Danten ryhmälle tehtäväksi tutkia Sir Lancelotin mausoleumia, Pariisissa. Sophien ja Cheritin tutkiessa kirjoituksia Lordi Casterwillistä, historian ensimmäisestä etsijästä sekä Tahdon amuletin alkuperäisestä omistajasta, Lok ja Dante löytävät Lancelotin aarteet. He kohtaavat Rassimovin, joka yrittää muodostaa siteen Lancelotin titaanin, Cavalierin, kanssa. Mutta Cavalier ei suostu, joten Rassimov tuhoaa sen ja muut aarteet ”mustalla aukolla”. Dante, Sophie ja Cherit löytävät kuitenkin jäljelle jääneen kirjoituksen ”muodostuksesta”, loitsusta, jolla Sophie voisi oppia korjaamaan Eathonin muistion. 19  "Naisten valinta" ()  22. tammikuuta 2009  10. lokakuuta 2009 Metzin sairaus on edennyt pidemmälle, jolloin Danten ryhmä matkustaa Turkkiin etsimään amatsonien kylää ja sinne jätettyä legendaarista ruumiin titaania, Behemothia. Amatsonit kuitenkin tulkitsevat Lokin yritykset löytää Behemoth vihamielisiksi, eivätkä suostu kertomaan titaanin olinpaikkaa edes jälkeen, kun ryhmä auttaa heitä päihittämään Rassimovin. Mutta sitten Zhalia palaa ryhmän luokse ja haastaa amatsonikuningatar Hippolytan kaksintaisteluun. Hävittyään, Hippolyta luovuttaa Behemothin sormuksen hänelle, ja Dante muodostaa siteen Behemothin kanssa päihittääkseen sen avulla Rassimovin uudestaan. 20  "Näkymätön opas" ()  23. tammikuuta 2009  17. lokakuuta 2009 Sophie onnistuu ”muodostuksen” avulla korjaamaan Eathonin muistion ja paljastuu, että Tahdon amuletti on kätketty Atlantikseen. Kreikassa, Lok tapaa oraakkelin, joka kertoo Atlantiksen sisäänkäynnin olevan Poseidonin temppelin raunioilla. Siellä Lok löytää Sfinksin arvoituksesta toisen isälleen kuuluneen titaanin, Baselairdin, amuletin. Ja selvittyään juuri ja juuri Rassimovin voimakkaimman titaanin, Anubianin, hyökkäyksestä, ryhmä löytää myös Atlantiksen salaisen sisäänkäynnin. 21  "Kasvutarina" ()  24. tammikuuta 2009  24. lokakuuta 2009 Atlantiksessa sijaitsevassa Casterwillin laitoksessa Lok joutuu selviytymään rohkeuden kokeesta, Dante kyvykkyyden kokeesta, Sophie älykkyyden kokeesta ja Zhalia aateluuden kokeesta päästäkseen Tahdon amuletin kätköpaikkaan. Kuultuaan, ettei Eathon koskaan päässyt laitoksen luokse, Lok purkaa raivonsa päihittämällä Rassimovin kaksintaistelussa. Sophie tunnustaa tunteensa alakuloiselle Lokille, joka lopulta käyttää Nefertitin haudasta löytynyttä korallipulmaa avatakseen Tahdon amuletin säilytyspaikan. 22  "Kultainen kobra" ()  25. tammikuuta 2009  31. lokakuuta 2009 Danten ryhmä on saanut Tahdon amuletin haltuunsa ja käyttämällä Eathonin muistion vihjeitä sekä Casterwillin suvun koodiavaimia, he saavat tietää, että legendaarinen hengen titaani, Tao, on kätketty Etiopiassa sijaitseviin kaivoksiin, jotka kuningas Salomo lahjoitti Sheeban kuningattarelle. Professori on kyllästynyt alaistensa epäonnistumisiin ja päättää johtaa Taon etsintää itse. Ryhmän saavuttua Etiopiaan ja saatua majapaikan Zhalian ystävän, Otton, kylästä, Professori aivopesee muut kyläläiset ja saa vangittua myös Zhalian ja Otton. 23  "Yhdessä" ()  26. tammikuuta 2009  7. marraskuuta 2009 Zhalia pääsee pakoon Professorilta, ja Montehue ja Tersly saapuvat myös ryhmän avuksi Taon etsinnässä. Professori vahvistaa Salomon kaivoksissa olevia ansoja, mutta Dante, Zhalia ja Montehue selvittävät ne ja pitävät hänet sekä Rassimovin kiireisinä, jotta Lok, Sophie, Cherit ja Tersly voisivat avata Taon kammion. Lok ja Sophie pukeutuvat Salomon ja Sheeban vaatteisiin ja koskettavat kahta energiapalloa, mutta vasta kun Lok tunnustaa omat tunteensa Sophielle, kammio aukeaa. Muut pitävät Järjestön kiireisenä sillä välin, kun Lok muodostaa siteen Taon kanssa, välttyen legendaarisia titaaneja suojelevalta kiroukselta Tahdon amuletin avulla. 24  "Kahden sukupolven salaisuus" ()  27. tammikuuta 2009  14. marraskuuta 2009 Metz ja Dante kertovat kuinka Metzin ja Eathonin vanha ystävä, Simon Judeau, löysi 1950-luvulla legendaarisen mielen titaanin, Araknosin, ja sai saman kirouksen, jonka Metz sai Behemothilta. Eathonin muistion vihjeiden avulla, Zhalia soluttautuu Järjestön tukikohtiin Rotterdamissa ja Prahassa, saaden selville, että vuosisatoja vanhaksi luultu Järjestö oli oikeasti perustettu vuonna 1959. Ryhmä päättelee, että Simon itse oli Professori ja että hänen mielenhallintavoimansa olivat peräisin Araknosista. Rassimov käyttää Professorin antamaa titaania, Archwarderia, estääkseen Lokia ja Dantea käyttämästä Tao’a ja Behemothia Araknosia vastaan. Lisäksi Rassimovin omat käskyläiset Järjestön ulkopuolelta, Shauna ja Wind, varastavat Eathonin muistion ja Tahdon amuletin. 25  "Jumalainen näytelmä" ()  28. tammikuuta 2009  21. marraskuuta 2009 Professori on saanut Tahdon amuletin ja Eathonin muistion haltuunsa. Metzin elinaika on vähissä, joten Danten ryhmä lähtee Guggenehimin varoituksista huolimatta Prahan rajalle Professorin linnaan. Dante päihittää Rassimovin, joka tarkoituksella pudottaa Archwarderin amuletin hänelle käytettäväksi Professoria vastaan. Professori kertoo, että Tahdon amuletti on myös legendaarisen kuolemattomuuden titaanin, Overlosin, amuletti, ja että sen voi kutsua amuletista vain Araknosin, Behemothin ja Taon voimilla tehtävän rituaalin avulla. Professorin luvattua voivansa parantaa Metzin, Dante antaa Behemothin ja Taon sormukset hänelle. Mutta Professori pettää lupauksensa. 26  "Tehtävä" ()  29. tammikuuta 2009  28. marraskuuta 2009 Lok, Sophie ja Cherit päättävät pysäyttää Professorin aikeet, Zhalian jäädessä suojelemaan Dantea Professorin koiran kutsumilta Undergolemeilta. Professori päihittää helposti Lokin, jonka Cherit kantaa Professorin yksityishuoneeseen. Sieltä he löytävät Eathonin holokirjan sekä Dendras-nimisen titaanin amuletin. Professori päihittää Sophien suosikkititaanin, Sabrielin, ja tuhoaa tämän amuletin. Dante tulee järkiinsä ja päihittää Calibanin ja Metagolemin avulla Undergolemit. Lopulta Professori onnistuu kutsumaan Overlosin. Dante ja Zhalia pidättelevät Professorin muita titaaneja, kunnes Lok ottaa Dendrasin, Baselairdin ja Archwarderin avustuksella Overlosin omaan hallintaansa, käskien sitä palaamaan henkimaailmaan eli Huntikiin muut legendaariset titaanit mukanaan. Araknos vetää samalla myös Professorin sinne. Lisäksi Behemothin päätyminen Huntikiin saa Metzin parantumaan omasta kirouksestaan.

Toinen tuotantokausi
 #  Nimi  Ensiesitys Britanniassa 1  ()  16. huhtikuuta 2012 Danten ryhmä matkustaa Etelä-Amerikassa sijaistevalle vesiputoukselle, missä Professori on viimeksi nähnyt Lokin isän, Eathonin. Perässään heillä on Wilder, Järjestön uudeksi johtajaksi pyrkivä mies, ja tämän apurit Stack ja Hoffman. Taisteluiden aikana Lok huomaa muodostaneensa Kipperinin ja Baselairdin kanssa voimasiteen, joka tekee niistä voimakkaampia. Putouksen sisältä löytyy kristalliobeliski, joka toimii porttina henkimaailmaan eli Huntikiin. Eathon ottaa sen ja holokirjansa kautta yhteyttä Lokiin, kertoen, että Huntik-säätiöllä ja Casterwillin suvulla on vastassa Järjestöäkin suurempi uhka, joka liittyy ”Spiraaliin”. Hän kertoo myös, että tieto sen pysäyttämiseksi löytyy näkijä Nostradamuksen nelisäkeisistä runoista. 2  ()  17. huhtikuuta 2012 Toivoen löytävänsä Nostradamuksen näkylasin avulla jotain arvokasta Huntik-säätiön museoksi muutetusta Nostradamuksen tornista, Salonista, Ranskasta, Wilder, Hoffman ja Stack ovat hyökänneet sinne, ja vanginneet sen työntekijät: Peterin, Billien ja Anetten. Metz lähettää Danten ryhmän pelastamaan heidät, ja Lok saa isänsä hologrammilta viestin, joka kehottaa häntä etsimään Tahdonteräksi kutsuttua asetta. Ryhmä päihittää Wilderin ja löytää näkylasin avulla Nostradamuksen ensimmäisen nelisäkeen, joka auttaisi Tahdonterän löytämisessä. 3  ()  18. huhtikuuta 2012 Danten ryhmä matkustaa Englantiin etsimään Tahdonterää, LeBlanchen vaatiessa tulla heidän mukaansa. He kohtaavat luolassa ”Järven neitona” tunnetun Nimue Casterwillin, tämän lapsenlapsen Vivianin, sekä näiden henkivartijat. Henkivartijat pitävät ryhmää uhkana, mutta Nimue opettaa Sophien kutsumaan Sabrielin ilman amulettia voimasiteen avulla, ja antaa Sophien myös muodostaa siteen Sabrielin sisartiaanin, Sorcerelin, kanssa. Käskettyään henkivartijoiden jättää ryhmä rauhaan, hän kertoo kaiken mitä tietää Avalonista, Tahdonterän kätköpaikasta. 4  ()  19. huhtikuuta 2012 Nimuen opastuksella Danten ryhmä muodostaa ”lohikäärmeen henkäykseksi” kutsutun energiasillan, joka näyttää missä Avalon on. Hän myös lähettää titaaninsa Undinen suojelemaan ryhmää. Wilder yrittää seurata heitä, toivoen saavansa Tahdonterästä aseen heitä vastaan. Hänen uuden titaaninsa, Divine Mirror Kagamin, avulla, ryhmä jää pahasti alakynteen, joten Lok itse tarttuu Tahdonterään Sophien sijasta. Lordi Casterwillin henki lyö Lokin ”Tahdonterän ritariksi” ja antaa hänen kutsua legendaarisen taistelijoiden titaanin, Pendragonin. Mutta Lok itse ei jälkeenpäin muista miten onnistui kutsumaan Pendragonin, ja lisäksi taivaalle ilmestyy punainen komeetta. 5  ()  20. huhtikuuta 2012 Tutkiessaan Casterwillien kirjastoa Pariisissa, Danten ryhmä kohtaa Sophien kateissa olleen veljen, Lucasin, ja tämän apurit, Dellixin ja Lanen. Lucas haluaa Sophien turvallisuuden vuoksi tämän pysyvän erossa perhesalaisuuksista. Mutta ryhmän selvittyä Lucasin asettamasta kokeesta, Lucas kertoo heille kaiken mitä tiesi. Lordi Casterwillin ja muinaisten etsijöiden kukistettua titaanien avulla mitätöijiksi kutsutut olennot, Casterwillin paras ystävä petti hänet, jolloin häntä alettiin kutsua The Betrayeriksi. The Betrayer yritti aikoinaan tuoda mitätöijät takaisin Maahan Spiraalimerkin, Punaisen komeetan ja Void-nimisen amuletin avulla ”vuoden pisimpänä yönä”, mutta Casterwillin neljä lasta ja henkilökohtainen taistelija kukistivat hänet. Lucas paljastaa myös, että Void on nykyään Järjestön hallussa. 6  ()  24. huhtikuuta 2012 Huntik-säätiö muuttaa Klausin kivestä takaisin ihmiseksi ja saa tietää Voidin amuletin olevan hänen laboratoriossaan. Myös Wilder havittelee amulettiä itselleen. Mutta heti kun Lok saa amuletin käsiinsä, Verispiraalin veljeskunnaksi itseään kutsuvat The Betrayeriä palvelevat etsijät hyökkäävät paikalle. Shauna ja Wind paljastuvat myös sen jäseniksi, ja Rassimov sen johtajaksi. Rassimov paljastaa antaneensa Archwarderin tarkoituksella päätyä Danten käsiin, Professorin päihittämiseksi. Mutta varmistaakseen, ettei Archwarderia käytettäisi häntä vastaan, Rassimov tuhoaa sen ”mustalla aukolla”. Dante käy vastarintaan muodostamalla Calibanin kanssa voimasiteen, mutta Shauna nappaa ennen vetäytymistä Voidin amuletin mukaansa.  7  ()  25. huhtikuuta 2012 Rotterdamissa, Alankomaissa, Verispriaalin jäsen Tantras matkustaa orpokotiin, jossa Zhalia aikoinaan eli, aikomuksenaan kouluttaa sen asukkaista uusia jäseniä Verispiraaliin. Yksi orvoista, Den Fears, karkaa Zhalian avustuksella, mutta Denin veli Harrison liittyy Verispriaaliin. Sillä välin, Lok ja Sophie ovat saaneet tehtäväkseen toimittaa Huntik-säätiön paikalliseen turvataloon Vigilante-nimisen titaanin amuletin. Tantras usuttaa myöhemmin Harrisonin ja muut orvot heidän kimppuunsa. Taistelun aikana Den muodostaa siteen Vigilanteen, ja auttaa päihittämään Harrisonin ja Tantrasin, Danten saapuessa päihittämään Shaunan ja Windin. Tämän jälkeen Den suostuu liittymään Huntik-säätiöön. 8  ()  26. huhtikuuta 2012 Lok ja Sophie savat selville, että Nostradramuksen seuraava nelisäe viittaa Arcin sormukseen. Juuri sillä hetkellä Metz kertoo ryhmälle, että Clements on kadonnut. Pariisissa he huomaavat Arcin sormuksen karanneen takaisin katakombeihin ja pitävän Clementsin uniloitsun vallassa. Ryhmän jäsenet antavat itsensä päätyä myös uniloitsun valtaan. Lok näkee titaaninsa muuttumassa Harlekineiksi sekä isänsä kuvajaisen muuttuvan The Betrayeriksi. Sophie näkee itsensä ”Casterwillien kuningattarena” pelaamassa shakkia The Betrayeriä vastaan. Zhalia näkee itsensä liittyneenä Verispiraaliin. Lok ja Dante pääsevät loitsusta vapaiksi, ja Lokin muodostettua voimasiteen Lindormin kanssa, he päihittävät sormuksesta ilmestyneen legendaarisen kohtalon titaanin, Arcin. Dante ei kuitenkaan kerro ryhmälle omasta unestaan. 9  ()  27. huhtikuuta 2012 Danten ryhmä matkustaa Kreikkaan etsimään titaania nimeltä Meduusa. Myös Järjestö ja Verispiraali havittelevat Meduusan voimia. Wilder ja Hoffman lähettävät Stackin soluttautuman Verispiraaliin, joka puolestaan lähettää Casterwill-metsästäjät, johtajinaan Kiel ja Marduk, varmistamaan, että Stack saa titaanin noudettua Verispriaalin huostaan. Taistelun aikana, Sophie tunnistaa Kielin samaksi henkilöksi, joka murhasi hänen vanhempansa. Lopulta Lok saa muodostettua siteen Meduusaan. Mutta Zhalia tunsi itsensä hyödyttömäksi tehtävän aikana, ja uskoen olevansa hyödyksi ainoastaan vakoojana, hän päättää lähteä soluttautumaan Verispriaalin. 10  ()  1. toukokuuta 2012 Huntik-säätiön Venetsian laitoksen johtaja Cleasellä on hankaluuksia Denin kouluttamisessa, joten Lok ja Sophie suostuttelevat hänet uudeksi jäseneksi ryhmäänsä Zhalian tilalle. Sillä välin, Tantras jatkaa Harrisonin kouluttamista, ja samalla murhaa Järjestön vakoojaksi paljastuneen Stackin. Den kuitenkin karkailee jatkuvasti, koska hän välittää enemmän veljensä pelastamisesta kuin etsijänä olemisesta. Hänen ja Lokin selvittyä Verispiraalin hyökkäyksestä, Lok päättää itse kouluttaa Deniä, ja antaa Freelancerin amuletin hänelle. Tantras on vaikuttunut Zhalian taidoista ja nimittää hänet Harrisonin henkivartijaksi. 11  ()  2. toukokuuta 2012 Teien Casterwill, Casterwillien edustaja Huntikin neuvostossa kertoo saaneensa avunpyynnön New Yorkista Focauld Casterwilliltä, Casterwillin suvun tiedon vartijalta. Danten ryhmä lähetetään auttamaan Focauldia, joka yrittää puolustaa suurta Koodeksikristalleja Kieliltä ja Mardukilta. Focauld ei ole kuitenkaan mielissään siitä, että Sophie osallistui tehtävään, koska halusi Lucasin tavoin pitää Sophien turvassa ja Casterwillien perhesalaisuudet salassa häneltä. 12  ()  3. toukokuuta 2012 Danten ryhmä oli saapunut Huntikin neuvoston kokoukseen ehdottaakseen yhteistyötä säätiön ja Casterwillien välillä Verispiraalin pysäyttämiseksi. Teien kertoo heille Sinisestä tähdestä, jonka aktivoiminen saisi kaikki maailman Casterwillit kokoontumaan taas yhteen. Signaali oli mahdollista aktivoida vain Auringon temppelissä, Teotihuacánissa, Meksikossa. Lisäksi Teien antaa Sophielle vesititaani Enfluxionin aseeksi Kieliä ja tämä tulititaaneja vastaan. Sophie saa myös tietää Kielin olleen se, joka oli surmannut hänen vanhempansa. Den avaa temppelin katon, ja temppelissä olevan rikistä ja magnesiumista koostuvan sinisen jauheen sytyttyä tuleen, Lok kutsuu lordi Casterwillin vanhimmalle tyttärelle kuuluneen legendaarisen kutsumisen titaanin, Quetzalcoatlin, joka saa Sinisen tähden ilmestymään taivaalle. 13  ()  4. toukokuuta 2012 Casterwillit kokoontuvat Isossa hautavajoamassa, Afrikassa, sijaitsevaan Rautatahdon linnakkeeseen, missä Nimue ja Teien tukevat Sophien ehdotusta. Mutta Lucas, Focauld ja Rue-vartijoiden johtaja vastustavat, koska eivät halua riskeerata Casterwillien turvallisuutta ja uskovat Huntik-säätiön voivan voittaa Verispiraalin ilman heitä. Lucas ehdottaa Sophielle Casterwillien rohkeuden koetta. Jos Sophie läpäisisi sen, hänestä tulisi Casterwillien johtaja. Jos hän taas Sophien epäonnistuisi, hänen olisi Lucasin toiveiden mukaisesti elettävä loppuelämänsä piilossa. Sophie tunteekin kokeen aikana epävarmuutta, koska Tahdonterä valitsi Lokin, eikä häntä. Mutta Lokin rohkaisemana Sophie selviytyy kokeesta ja muodostaa siteen lordi Casterwillin nuorimmalle pojalle kuuluneeseen legendaariseen rohkeuden titaaniin, Mythrasiin. 14  ()  9. toukokuuta 2012 Vaikka Sophie selvisi rohkeuden kokeesta, Casterwillit silti käyttäytyvät kuin tämä ei olisi heidän johtajansa. Verispiraalin armeija hyökkää Rautatahdon linnakkeeseen mukanaan valtava titaani nimeltä Bazela’s Hive. Lok, Dante, Den, LeBlanche ja Santiago taistelevat Verispiraalia vastaan, Focauldin ja Rue-vartijoiden herättäessä lukuisat Icarukset, Feyonet ja Coralgolemit puolustamaan linnaketta. Lucas haluaa mieluummin paeta, kunnes Lane ja Dellix saavat hänet muuttamaan mielensä. Nimue uhraa ”sielunpalolla” itsensä antaakseen Casterwilleille mahdollisuuden voittaa. Lopulta Sophie muodostaa voimasiteen Sorcerelin kanssa ja käyttää myös Mythrasta päihittääkseen Kielin. Verispiraalin vetäydyttyä, Sophie nimittää Vivianin uudeksi ”Järven neidoksi” ja antaa Mythrasin hänelle, Lucasin ja Focauldin tunnustaessa Sophien johtajakseen. 15  ()  10. toukokuuta 2012 Teien oli kehottanut Danten ryhmää etsimään lordi Casterwillin vanhimmalle pojalle ja nuorimmalle tyttärelle kuuluneet legendaariset ulottuvuuksien ja uudelleensyntymisen titaanit, Umbra Varjojaguaarin ja Feeniksin. Danten etsiessä Nostradamuksen seuraavista nelisäkeistä löytyneiden vihjeitten avulla merestä luolaa, jonne Hernán Cortés oli piilottanut aarteitaan sekä Umbran amuletin. Lok, Sophie, Den ja Guggenheim puolestaan yrittävät pysäyttää Hamelnin katedraalissa, Saksassa, liikkuvan villin titaanin, Gremlow’n. Gremlow kuitenkin moninkertaistuu aina tuhoutuessaan, joten Sophie etsii huilun, jolla Pillipiiparin tavoin manipuloida Gremlow’n takaisin amulettiinsa. Tämän jälkeen Sophien käyttämä huilu muuttuu alkuperäiseksi Pillipiiparin huiluksi, joka olisi myöhemmin tarpeen Umbran löytämisessä.  16  ()  11. toukokuuta 2012 Lok, Sophie, Den ja Cherit matkustavat Kaliforniaan, missä Dante esittelee heidät ystävilleen, Galenille ja Teegille, jotka olivat auttaneet Dantea Cortésin aarreluolan. Ennen matkaan lähtöä, Teeg antaa Denille uuden titaanin, Kaioh Jäljittäjän. Luolaa vartioi voimakenttä, jota pitää yllä Cortésin titaani, Conquistador. Cherit saa Conquistadorin sulkemaan voimakentän soittamalla Pillipiiparin huilua, mutta Wilder, Hoffman ja Puvut ilmestyvät paikalle, paljastaen luolan olevan yksi Järjestön data-arkistoista. Aarreluolassa on useita valesormuksia, mutta Kaioh’n avulla Den löytää oikean sormuksen, ja Dante muodostaa siteen Umbran kanssa. Umbra teleporttaa Danten ryhmän takaisin Galenin ja Teegin luokse. Mutta heille paljastuu, että aina kun Umbra heikkenee pysyvästi aina, kun teleporttaa muitakin kuin itsensä. 17  ()  15. toukokuuta 2012 Dante on matkustanut Taihang-vuorille, Kiinaan tapaamaan, entistä itsepuoluslajien kouluttajaansa, mestari Stormia. Hän paljastaa nähneensä Arcin näyttämissä näyissä oman kuolemansa, jolloin Storm opettaa hänelle voimakkaimman loitsunsa, ”kopioinnin”, jolla etsijä voi kopioida titaanien voimia. Sillä välin, Verispiraali on hyökännyt Vlad Seivästäjän linnaan, jossa Huntik-säätiö vartioi Vladin titaanien amuletteja, etsimään Vlad Draculin sydämeksi kutsuttua esinettä aktivoidakseen Spiraalimerkin ilman ”vuoden pisintä yötä”. Metzin pyynnöstä Lok johtaa ryhmän estämään Verispiraalin aikeet, mutta he joutuvatu alakynteen Harrisonin muodostettua voimaside Antedeluvianin kanssa. Dante kopioi Umbran voimat tullakseen Lokin ja muiden avuksi. Tantras yrittää imeä Vlad Draculin sydämen voimat itseensä, mutta sydän imeekin pois hänen voimansa. 18  ()  16. toukokuuta 2012 Danten ryhmä sekä Montehue ja Tersly matkustavat Indonesiassa sijaitsevalle tulivuorisaarelle etsimään Feeniksiä. Shauna, Wind ja Casterwill-metsästäjät ovat kuitenkin ehtineet sinne jo ennen heitä. Lisäksi saarella sijaitsevan Lodekiven luoma voimakenttä estää taikuuden ja holokirjan käytön sekä titaanien kutsumisen Feeniksin kammioon vievän labyrintin sisällä. Terslyn jäädessä ulkopuolelle, etsijät jakaantuvat kahteen ryhmään tutkiakseen tutkiakseen labyrintin reitit, mutta he saavat vastaansa Lodekiven hallitsemia kivigolemeita, ja lisäksi labyrintit seinät muuttuvat koko ajan. Lopulta he löytävät Lodekiven, vaurioittavat sitä kaatamalla yhden kivigolemeista sen päälle, ja Lok päihittää Tahdonterällä loput kivigolemit. 19  ()  17. toukokuuta 2012 Sophie tuntee edelleen pelkoa tulta kohtaan, vaikka kukisti Kielin aiemmin Rautatahdon linnakkeen luona. Uskoen, ettei Verispiraali tiedä Lodekiven tuhosta, Lok, Sophie ja Den virittävät Casterwill-metsästäjille ansan. Montehue ja Tersly jäävät pidättelemään niitä, kun Danten ryhmä menee sisään tulivuoreen. Lok ja Sophie näkevät Shaunan ja Windin etsivän Feeniksin amulettia Tahdon amuletin kuvion muotoisessa kuviossa olevista neljästä laava-altaasta. Nostradamuksen nelisäkeen opastamana Sophie pääsee yli pelostaan tulta kohtaan, sukeltaa oikeaan laava-altaaseen, ja selviää siitä hengissä muodostamalla siteen Feeniksin kanssa. 20  ()  18. toukokuuta 2009 Verispiraalin jäsenet ovat aiheuttaneet ongelmia myös Sutosissa toimiville Järjestön agenteille. Danten ryhmä kertoo Grierille totuuden Rassimovista ja pyytävät hänen apuaan hyökätäkseen Professorin linnaan etsimään kansiota, jossa olisi tietoja Rassimovista. Wilder haluaa tiedoston myös itselleen, jotta voisi uhkailla Rassimovin ja Verispiraalin jäsenet palvelemaan Järjestöä. Dante ja Grier jäävät pidättelemään Hoffmania, Pukuja sekä Eathon-koiran kutsumia Undergolemeita, kun Lok, Den ja Cherit etsivät tiedostoa. Wilder jättää titaaninsa pidättelemään Sophiea, ja melkein päihittää Lokin ja Denin, kunnes Grier päihittää hänet muodostamalla voimasiteen Breakerin kanssa. Grier julistautuu Järjestön uudeksi johtajaksi, ja vie Wilderin vangittavaksi Sutosiin. 21  ()  22. toukokuuta 2012 Rassimov suostuu Harrisonin pyyntöön nimittää tämä Tantrasin seuraajaksi. Hän myös ottaa Harrisonin mukaansa salaiselle tehtävälle Nefertitin hautaan etsimään Tutankhamonin riipusta, jonka sanottiin pystyvän hallitsemaan mitätöijiä. Rassimovia koskevan tiedoston avulla, Danten ryhmä, Neiti S. ja kolme muuta agenttia saavat pidätettyä Rassimovin ja takavarikoitua kaikki hänen amulettinsa. Mutta myöhemmin Harrison vapauttaa Rassimovin, jolla olikin salaa vielä yksi amuletti. Sen sisällä oli The Betrayerille kuulunut legendaarinen sodan titaani, Legion, jolla on kyky imeä muita titaaneja itseensä saadakseen niiden voimat. Legion imee itseensä Lindormin, eikä Lok pysty kutsumaan Pendragonia. Mutta Dante muodostaa voimasiteen Arielin kanssa ja Solwing uhraa itsensä antaakseen Danten ryhmälle aikaa paeta. 22  ()  23. toukokuuta 2012 23  ()  24. toukokuuta 2012 24  ()  25. toukokuuta 2012 25  ()  29. toukokuuta 2012 26  ()  30. toukokuuta 2012

Aiheesta muualla
 Luettelo jaksoista sarjan virallisilla sivuilla  

Huntik